<?xml version="1.0" encoding="utf-8"?><!DOCTYPE html PUBLIC "-//W3C//DTD XHTML 1.1//EN" "http://www.w3.org/TR/xhtml11/DTD/xhtml11.dtd">

<html lang="zh-Hant" xml:lang="zh-Hant" xmlns="http://www.w3.org/1999/xhtml"><head><link href="../Styles/page_styles.css" rel="stylesheet" type="text/css"/><link href="../Styles/stylesheet.css" rel="stylesheet" type="text/css"/><title>資治通鑑-重刊元本資治通鑑後序</title><meta content="width=device-width initial-scale=1" name="viewport"/><script src="../Styles/main.js" type="text/javascript"></script></head><body><div id="text">
<h1><span class="section" id="title-1"><span data-head-description="" data-head-level="h2" data-head-title="重刊元本資治通鑑後序">重刊元本資治通鑑後序</span></span></h1>
<hr/>
<p class="em2 strong" id="p0"><a class="gg-link" href="#p0" onclick="return changeColor(this);"></a>宋司馬溫公<span class="shu-ming">資治通鑑</span>一書，爲史家絕作；元天台胡身之音註，弘通博洽，其義例詳見自序中。數百年來，學者奉爲寶書久矣。</p>
<p class="em2 strong" id="p1"><a class="gg-link" href="#p1" onclick="return changeColor(this);"></a>洪惟我聖朝右文稽古，四庫所儲，蒐羅大備。伏讀聖祖仁皇帝<span class="shu-ming">御批通鑑綱目</span>、高宗純皇帝<span class="shu-ming">御批通鑑輯覽</span>、御製<span class="shu-ming">評鑑闡要</span>諸書，仰見列聖筆削持衡，昭垂袞鉞，薄海人士，固已敬譯而精研之。恭逢皇上幾餘典學，復敕脩<span class="shu-ming">明鑑</span>以續范祖禹<span class="shu-ming">唐鑑</span>之書，而史學於是乎益昌。竊謂史家編年之有綱目，其書法褒貶，猶決事之有讞斷，而<span class="shu-ming">通鑑</span>則案牘之全也。得全牘而讞斷之精義益明，讀<span class="shu-ming">通鑑</span>而綱目之是非乃備，固非資涉獵，矜記誦，以侈多聞而已。</p>
<p class="em2 strong" id="p2"><a class="gg-link" href="#p2" onclick="return changeColor(this);"></a>身之元本，傳世日稀，前明以來，傳刻不下十餘種，而展轉刊雕，舊觀滋失，識者病諸。壬申之春，予承乏江寧藩使，適獲元初舊刻，卷首有王磬一序，謹案欽定<span class="shu-ming">天祿琳琅書目</span>，所謂元時官刻本也。於是鹺使阿公厚菴曁諸相知，佐資鳩匠，設局於孫伯淵觀察之家祠，延文學顧君廣圻、彭君兆蓀及於弟樞爲校勘翻雕之，視元本無異，加精美焉。間有致疑，不敢臆改，擬別爲考證，以質來茲。承學之士，申此書以博徵千三百六十二年治忽之迹，因益以仰窺睿裁予奪之公，識千古勸懲之旨，其裨益於人心學術者甚大，夫豈詞章訓詁之書所可同年而議豐确哉！予旣賴諸君子相助之雅，而幸古籍之得傳，故樂書其緣起如此。</p>
<p class="em2 strong" id="p3"><a class="gg-link" href="#p3" onclick="return changeColor(this);"></a>若夫溫公當日作書之意與其持身行政之大，蓋非淺嘗略涉，守陳言故紙所得而喻者；讀其書，知其人，是在學者自得之矣！</p>
<p class="em2 strong" id="p4"><a class="gg-link" href="#p4" onclick="return changeColor(this);"></a><span id="id-1816nian" title="1816年">嘉慶二十一年</span>四月上旬，鄱陽胡克家書。</p>
</div></body></html>